د ماین پاکي چارو د همغږۍ او انسجام ریاست د عملیاتو د څارنې آمر عبدالحبیب رحیمي وايي:«په افغانستان کې موږ ۹ ملي او نړۍوالې موسسې لرو چې د دغو ۹ موسسو له ډلې درې یې نړۍوالې او شپږ یې ملي دي چې د ماین پاکولو په برخه کې فعالیت کوي۔»

د ماین پاکۍ ادارې مسوولان وایي، چې د ۲۰۲۱ کال له اګسټ نه د ۲۰۲۲ زیږدیز کال تر سپټمبر میاشتې پورې په هېواد کې د ماینونو په چاودنو کې ۳۰۷ تنو ته مرګ ژوبله اوښتې ده۔

د دوی په وینا،د اسلامي امارت له بیا راتګ وروسته،۱۰۹ کیلومټر مربع ځمکه له ماینونو پاکه شوې او ۱۵۰۰ کیلومټره مربع ځمکه لاهم له چاوېدونکو توکو نه ده پاکه شوې